Moslems mag glad nie na Mars reisDie Mars One-projek. Moslems, in elk geval dié van die Verenigde Arabiese Emirate, mag glad nie na Mars reis nie, het ‘n Fatwa-kommissie van dié land beslis. Die kommissie het bevind dat die reis na Mars lewensgevaarlik is, en daarom kan dit nie deur die Islam geregverdig word nie. Dié verbod is uitgereik nadat talle Moslems, waaronder honderde van Saoedi-Arabië, aansoek gedoen het om 2024 met die Nederlandse entrepreneur, Bas Lansdorp, se eenrigtingekspedisie na Mars, bekend as Mars One, onder die uitverkorenes te tel. Bron: Khaleej Times